|  |  |
| --- | --- |
| 1. Az ember tragédiája könyvdráma, elsősorban olvasásra szánt irodalmi mű. | * A mű líraisága olvasva sokkal inkább megérinti a befogadót.
* A gondolatok mélysége miatt az olvasás lehetőséget nyújt az értelmezésre és végig gondolásra, és időt is biztosít megérteni minden apró részt is.
* Kevés cselekvés, több párbeszéd van a műben, így olvasni élvezetesebb, mint színpadon látni.
 |
| * Szerzői utasítások a színek elején, vizuálisan láttatni akarja az olvasóval és a mindenkori rendezővel is Madách a helyszíneket, szereplőket, a szituációkat.
* Az előadásban a rendezők, a színészek súlypontoznak, ezzel segítve az értelmezést a közönség számára, valamint erőteljesebb hatást is tudnak elérni.
* Különböző rendezői, szerzői koncepciók különböző értelmezési lehetőségeket engednek meg.
 |
| 2. A bibliai keretszínek másodlagosak a történeti vagy álomszínekhez képest. | * Terjedelmében a keretszínek rövidek, míg a történelmi színek hosszabbak
* Az emberiség történelmét és jövőjét a történelmi színekben ismerjük meg.
* A keretszínek megfoghatatlanabbak, filozofikusabbak, ez azt húzza alá, hogy jelentéktelenebbek.
 |
| * A legfőbb mondanivalók a keretszínekben fogalmazódnak meg, ezekben kapunk választ a nagy kérdésekre.
* A bibliai történetek az európai kultúra szerves részét, alapját képzik, ez alapján a bibliai keretszínek jelentős cselekményi és az emberiségre vonatkozó mondanivalót és kérdéseket tartalmaznak.
* A bibliai színek tartalmazzák az alapkérdések válaszait, ezek a megoldások itt fogalmazódnak meg, ezért jelentőségük figyelemre méltó.
 |
| 4. Lucifer célja, hogy az álmai látomásával öngyilkosságba kergesse Ádámot! | * Lucifer célja Isten munkájának, a teremtés tökéletlenségének bizonyítása; ha az ember a teremtés koronája, akkor neki kell megsemmisülnie.
* Az álomból felébredt Ádámnak Lucifer egy hosszú monológ végén maga ajánlja megoldásként az öngyilkosságot.
* Lucifer mindvégig ezt sugallja Ádámnak, erre biztatja, az űrben is azt tanácsolja neki, hogy emelkedjen tovább, amikor elbizonytalanodik, majd örvend, mikor látszólag meghalt. (lsd. 13.szín)
 |
| * Lucifer figyelmezteti Ádámot és Évát a látomások kétes kimeneteléről, az elszenvedhető kétségről, illetve figyelmezteti őket, hogy küzdjenek.
* Lucifer elsődleges célja a teremtés és ember romlottságának bizonyítása, de ez nem csak az ember halálával érhető el. Többször meg is menti, például a nyaktilótól vagy a falanszterből, így nem célja Ádám halála.
* Lucifer biztatta a főszereplőket a halhatatlanság megszerzésére, hogy örökké élhessenek.
 |
| 5. Az egyiptomi színben Lucifer sarokba szorítja a nép iránt rajongó Ádámot. | * Ádám rájön, hogy amennyiben a nép szabad, nem lesz szükségük a bölcs, felszabadító uralkodó fáraóra.
* Lucifer a múmia rémképével, látomásával elriasztja, eltántorítja Egyiptomtól, szándékosan “fojtogatja” az uralkodót.
* Ádám kétségbeesik Lucifer érvelésétől, és otthagyja Egyiptomot és szerelmét, Évát.
 |
| * Lucifer egy liberális szemlélettel Ádámot arra vezeti rá, hogy az immár szabad nép csak egy szabad államban élhet szabad életet, ezért Ádám nagy reményekkel telve távozik.
* Ádám kitart a “milliók egy miatt” elv mellett, és nem tántorodik el a néphatalom, népuralom ötletétől sem.
* Lucifer pesszimista és gúnyos hozzáállása, hangneme arra ösztönzi Ádámot, hogy bebizonyítsa: a nép szabadsága igenis virágzást hoz.
 |
| 8. A konstantinápolyi szín végén Ádám kiábrándul mindenféle küldetésből. | * Ádám pihenni szeretne, sőt leginkább már ki akar menekülni egy új létbe az eszmék elől.
* Ádám feladja újdonsült szerelmét is, mely életében legfontosabb és mentsvára volt. Ez is azt támasztja alá, hogy ezért a döntésért mindent megtenne.
* Ádám Sergiolusként saját magát, saját nemzetségét, faját, az emberiséget, Isten teremtésének koronáját korcsnak nevezi, nem fűz hozzá semmi reményt, nem bízik benne, a legrosszabbakat szólja és gondolja róla.
 |
| * Ádám erősen kéri Lucifert, szinte könyörög neki egy új életbe utazásra, mert még mindig mozog benne a kíváncsiság, még mindig újat akar látni.
* Lucifer rátapint, megérzi, hogy Ádám olyan időkben hisz, amikor a tudást és a tudó(s)t elismerik, hasznosnak és fontosnak vélik, így a még mindig bizakodó és elszánt Ádámot szeretné kibillenteni stabil helyzetéből, gondolatait kizökkenteni.
* Ádám csak egy kis nyugalmat kér, hogy megpihenjen, gondolatait rendezze, de ezek után folytatni akarja utazását, kiábrándulva az adott korból mégis újat akar látni, tovább szeretne lépni.
 |